
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO PAKEISTI ŽEMĖS SKLYPO TILŽĖS G. 134, ŠIAULIŲ MIESTE,
2001 M. LAPKRIČIO 9 D. VALSTYBINĖS ŽEMĖS NUOMOS SUTARTĮ NR. N29/01-0172

2024 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 2 punktu, 43.5.5 papunkčiu, 44 punktu, 49.4 papunkčiu, Lietuvos Respublikos Vyriausybės 1999 m. vasario 24  d. nutarimo Nr. 205 „Dėl žemės įvertinimo tvarkos“ 5.9 papunkčiu, statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymo Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 1 punktu (toliau – STR 1.12.06:2002), įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į A. S. 2024-09-17 prašymą (registracijos DVS „Avilys“ Nr. GP-1077), į tai, kad žemės sklype esantis pastatas (unikalus Nr. 2996-5005-3029) pastatytas 1997 m., ekonomiškai pagrįstos naudojimo trukmės terminas yra 100 metų, žemės nuomos terminas gali būti nustatomas iki statinio ekonomiškai pagrįstos naudojimo trukmės termino pabaigos, Šiaulių miesto savivaldybės taryba nusprendžia:
Pritarti, kad būtų pakeistas Šiaulių miesto savivaldybės ir A. S. 2001 m. lapkričio 9 d. valstybinės žemės nuomos sutartimi Nr. N29/01-0172 (toliau – Sutartis) nuomojamo žemės sklypo dalies plotas iš 0,0055 ha į 0,0227 ha bendrai naudojamame 0,1309 ha ploto žemės sklype (kadastro Nr.  2901/0011:267, unikalus Nr. 2901-0011-0267) Tilžės g. 134, Šiaulių mieste, pratęstas terminas nuo 2026 m. lapkričio 9 d. iki 2097 m. lapkričio 9 d., nuomos terminą apskaičiuojant vadovaujantis STR 1.12.06:2002 priedo 31.1 papunkčiu, pagal Susitarimo projekte (pridedama) dėl Sutarties pakeitimo įrašytas sąlygas.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

